Na temelju članka 27. stavka 2. Zakona o prostornom uređenju („Narodne novine“ broj 153/13., 65/17., 114/18., 39/19. i 98/19. ) i članka 55. Statuta Koprivničko-križevačke županije („Službeni glasnik Koprivničko-križevačke županije 7/13., 14/13., 9/15., 11/15.-pročišćeni tekst, 2/18., 3/18.-pročišćeni tekst, 4/20., 25/20., 3/21. 4/21.-pročišćeni tekst) i članka 3. Odluke o obavljanju osnivačkih prava i obveza nad ustanovama kojima je osnivač Koprivničko-križevačka županija („Službeni glasnik Koprivničko-križevačke županije“ broj 7/13. i 17/14.) župan Koprivničko-križevačke županije 11. listopada 2021. godine donosi

# Z A K L J U Č A K

**o povjeravanju poslova izrade II. Izmjena i dopuna**

**Generalnog urbanističkog plana Grada Koprivnice**

## I.

Zavodu za prostorno uređenje Koprivničko-križevačke županije povjeravaju se poslovi izrade II. Izmjena i dopuna Generalnog urbanističkog plana Grada Koprivnice.

II.

Zavod za prostorno uređenje Koprivničko-križevačke županije obavljati će poslove izrade II. Izmjena i dopuna Generalnog urbanističkog plana Grada Koprivnice sukladno zahtjevu pročelnice Upravnog odjela za prostorno uređenje Grada Koprivnice, KLASA: 023-02/2101/0040, URBROJ: 2137/01-03-02/3-21-10 od 01.10.2021. godine.

III.

Ovaj Zaključak objavit će se u “Službenom glasniku Koprivničko-križevačke županije”.

## ŽUPAN KOPRIVNIČKO-KRIŽEVAČKE ŽUPANIJE

KLASA: 350-05/21-01/11

URBROJ: 2137/1-05/01-21-2

Koprivnica, 11. listopada 2021.

ŽUPAN

Darko Koren, ing. građ., v.r.